Foto: AP Turkiya politsiyasi Isroil HHKning G‘azo sektoriga uchishiga norozilik aksiyasi tariqasida Istanbuldagi Isroil bosh konsulligini portlatishga uringan besh kishini qo‘lga oldi. Bu haqda Anadolu agentligi xabar bermoqda. Isroil aviatsiyasi dushanba tunida G‘azo sektoridagi jangarilarga hujum qildi. Natijada ikki kishi yaralandi. Tungi bombardimonlarga qarshi 19 ming aholisi bo‘lgan Sderota shahriga raketa hujumlari bilan javob qaytarildi. Istanbulda esa Isroil bosh konsulligidagi biznes-markazda politsiya xodimlari tomonidan besh kishi ushlandi. Turkiya hukumati mazkur davlat diplomatik missiyasini qo‘riqlash chora-tadbirlarini kuchaytirgan.